
Άρθρο 130 του Κανονισμού
Kostas Chrysogonos (GUE/NGL), Giorgos Grammatikakis (S&D), Miltiadis Kyrkos (S&D) και Stelios Kouloglou (GUE/NGL)
Θέμα:	Η καλή μεταχείριση των ιπποειδών
Η καλή μεταχείριση των ιπποειδών υπονομεύεται σε σημαντικό βαθμό σε ολόκληρη την Ευρώπη από την ελλιπή επιβολή της ενωσιακής νομοθεσίας που διέπει την αναγνώριση και την καταγραφή των ιπποειδών, και την ανεπάρκεια των εθνικών νομοθεσιών που δεν εξασφαλίζουν την προστασία των ιπποειδών[footnoteRef:1]. Στην Ελλάδα, για παράδειγμα, μια κεντρική βάση δεδομένων — που αποτελεί υποχρέωση δυνάμει του κανονισμού (ΕΚ) αριθ. 2015/262 — δεν έχει δημιουργηθεί. Επί του παρόντος, τα ιπποειδή μεταφέρονται σε ολόκληρη τη χώρα για διάφορους σκοπούς, συνοδευόμενα από έγγραφο το οποίο εκδίδεται από κτηνιάτρους, ένα σύστημα πιστοποίησης που δημιουργήθηκε το 2002 και δεν έχει ενημερωθεί ποτέ έκτοτε. Συνεπεία της κατάστασης αυτής, η επίσημη καταγραφή των αλόγων γίνεται μόνο από υπεύθυνους ιδιοκτήτες ή κατά την εισαγωγή τους. [1:  	Βλ.: http://www.europarl.europa.eu/sides/getDoc.do?pubRef=-//EP//TEXT+REPORT+A8-2017-0014+0+DOC+XML+V0//EN; http://www.eurogroupforanimals.org/wp-content/uploads/EU-Equine-Report-Removing-the-Blinkers.pdf] 

Εξαιτίας της πλήρους έλλειψης επιβολής των απαιτήσεων της ΕΕ είναι αδύνατο να προσδιοριστεί το πραγματικό μέγεθος του πληθυσμού των ιπποειδών στην Ελλάδα, γεγονός το οποίο διευκολύνει το παράνομο εμπόριο και συνεπάγεται ότι η εγκατάλειψη, η κακοποίηση και η κακομεταχείριση των ζώων παραμένουν ατιμώρητες.
Έχει άραγε ερευνήσει η Επιτροπή την επιβολή των διατάξεων του κανονισμού (ΕΚ) αριθ. 1/2005 για την προστασία των ζώων κατά τη μεταφορά και του κανονισμού (ΕΚ) αριθ. 2015/262 σχετικά με την αναγνώριση και την καταγραφή των ιπποειδών στην Ελλάδα και σε άλλα κράτη μέλη;
Ποια συγκεκριμένα μέτρα προτίθεται να λάβει η Επιτροπή για να διασφαλίσει τη δημιουργία κεντρικής εθνικής βάσης δεδομένων;

